02017D2451 — ET — 12.07.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2017/2451, 21. detsember 2017, millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba FG72 × A5547-127 sisaldavaid, sellest koosnevaid või sellest toodetud tooteid (teatavaks tehtud numbri C(2017) 9043 all) (Ainult hollandi- ja prantsuskeelne tekst on autentsed) (EMPs kohaldatav tekst) (ELT L 346 28.12.2017, lk 20)

Muudetud:









▼B

KOMISJONI RAKENDUSOTSUS (EL) 2017/2451,

21. detsember 2017,

millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba FG72 × A5547-127 sisaldavaid, sellest koosnevaid või sellest toodetud tooteid

(teatavaks tehtud numbri C(2017) 9043 all)

(Ainult hollandi- ja prantsuskeelne tekst on autentsed)

(EMPs kohaldatav tekst)







Artikkel 1

Geneetiliselt muundatud organism ja kordumatu tunnus

Geneetiliselt muundatud sojaoale (Glycine max (L.) Merr.) FG72 × A5547-127, mida on kirjeldatud käesoleva otsuse lisa punktis b, on määruse (EÜ) nr 65/2004 kohaselt määratud kordumatu tunnus MST-FGØ72-2 × ACS-GMØØ6-4.

Artikkel 2

Loa andmine

Vastavalt käesolevas otsuses kirjeldatud tingimustele antakse määruse (EÜ) nr 1829/2003 artikli 4 lõike 2 ja artikli 16 lõike 2 tähenduses luba järgmistele toodetele:

a) sojauba FG72 × A5547-127 sisaldavad, sellest koosnevad või sellest toodetud toit ja toidu koostisosad;

b) sojauba FG72 × A5547-127 sisaldav, sellest koosnev või sellest valmistatud sööt, välja arvatud rohusööt;

c) sojauba FG72 × A5547-127 toodetes, mis seda sisaldavad või sellest koosnevad, muuks kui punktides a ja b nimetatud kasutused, välja arvatud viljelemine.

Artikkel 3

Märgistamine

1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2. Geneetiliselt muundatud sojauba FG72 × A5547-127 sisaldavate või sellest koosnevate toodete (välja arvatud toit ja toidu koostisosad) märgistusel ja saatedokumentides peavad olema märgitud sõnad „ei ole ette nähtud viljelemiseks“.

Artikkel 4

Keskkonnamõju seire kava

1. Loa hoidja tagab käesoleva otsuse lisa punktis h sätestatud keskkonnamõju seire kava kehtestamise ja rakendamise.

2. Loa hoidja esitab komisjonile otsuse 2009/770/EÜ kohased aastaaruanded seirekavas sätestatud meetmete rakendamise ja tulemuste kohta.

Artikkel 5

Määramismeetod

Sojaoa FG72 × A5547-127 määramiseks kasutatakse lisa punktis d esitatud meetodit.

Artikkel 6

Ühenduse register

Lisas esitatud teave kantakse määruse (EÜ) nr 1829/2003 artiklis 28 sätestatud ühenduse geneetiliselt muundatud toidu ja sööda registrisse.

▼M1

Artikkel 7

Loa hoidjad

Loa hoidjad on

a) äriühing BASF Agricultural Solutions Seed US LLC (Ameerika Ühendriigid), keda esindab äriühing BASF SE (Saksamaa),

ja

b) äriühing BASF SE (Saksamaa), kes esindab äriühingut M.S. Technologies, LLC (Ameerika Ühendriigid).

▼B

Artikkel 8

Kehtivus

Käesolevat otsust kohaldatakse kümne aasta jooksul alates selle teatavaks tegemise kuupäevast.

Artikkel 9

Adressaat

Käesolev otsus on adresseeritud äriühingule ►M1 BASF SE, Carl-Bosch-Str. 38, 67063 Ludwigshafen, Saksamaa ◄









LISA

▼M1

a) Taotlejad ja loa hoidjad

Nimi : BASF Agricultural Solutions Seed US LLC

Aadress : 100 Park Avenue, Florham Park, New Jersey 07932, Ameerika Ühendriigid,

keda esindab äriühing BASF SE, Carl-Bosch-Str. 38, 67063 Ludwigshafen, Saksamaa;

ning

Nimi : BASF SE Germany

Aadress : Carl-Bosch-Str. 38, 67063 Ludwigshafen, Saksamaa

järgmise äriühingu nimel: M. S. Technologies LLC, 103, Avenue D, West Point, Iowa, 52656, Ameerika Ühendriigid.

▼B

b) Toodete nimetus ja kirjeldus

1) Sojauba FG72 × A5547-127 sisaldavad, sellest koosnevad või sellest toodetud toit ja toidu koostisosad.

2) Sojauba FG72 × A5547-127 sisaldav, sellest koosnev või sellest valmistatud sööt, välja arvatud rohusööt.

3) Sojauba FG72 × A5547-127 toodetes, mis seda sisaldavad või sellest koosnevad, muuks kui punktides 1 ja 2 nimetatud kasutuseks, välja arvatud viljelemine.

Taotluses kirjeldatud sojauba FG72 × A5547-127 ekspresseerib valku PAT, mis tekitab vastupidavuse glüfosinaatammooniumipõhiste herbitsiidide suhtes, valku 2mEPSPS, mis tekitab vastupidavuse glüfosaadipõhiste herbitsiidide suhtes, ning valku HPPD W336, mis tekitab vastupidavuse isoksaflutooli suhtes.

c) Märgistamine

1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2) Kõnealust sojauba (vt punkt e) sisaldavate või sellest koosnevate toodete (välja arvatud toit ja toidu koostisosad) märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks“.

d) Määramismeetod

1) Sojaoa FG72 × A5547-127 määramiseks on välja töötatud polümeraasahelreaktsioonil põhinev määramismeetod. Sojaoa FG72 × A5547-127 määramise meetod põhineb geneetiliselt muundatud sojaubade FG72 ja A5547-127 valideeritud määramismeetoditel (http://gmo-crl.jrc.ec.europa.eu/gmomethods/).

2) Meetodi on valideerinud määruse (EÜ) nr 1829/2003 alusel asutatud ELi referentlabor ja see on avaldatud veebisaidil http://gmo-crl.jrc.ec.europa.eu/.

3) Etalonmaterjal: geneetiliselt muundatud sojaubade FG72 ja A5547-127 etalonmaterjalid on kättesaadavad organisatsiooni American Oil Chemists'Society (AOCS) kaudu: http://aocs.igx.rd.net/crm#soybean, tootekoodid vastavalt 0610-A3 ja 0707-C5.

e) Kordumatu tunnus

MST-FGØ72-2 × ACS-GMØØ6-4.

f) Bioloogilise mitmekesisuse konventsiooni Cartagena bioohutuse protokolli II lisa alusel nõutav teave

[Bioohutuse teabevõrgustik, kande identifikaator: pärast teatavakstegemist avaldatakse teave geneetiliselt muundatud toidu ja sööda ühenduse registris].

g) Toodete turule laskmise, kasutamise või käitlemise tingimused või piirangud

Ei ole nõutud.

h) Keskkonnamõju seire kava

Direktiivi 2001/18/EÜ VII lisa kohane keskkonnamõju seire kava.

[Link: pärast teatavakstegemist avaldatakse seirekava geneetiliselt muundatud toidu ja sööda ühenduse registris].

i) Turustamisjärgse järelevalve nõuded inimtarbimiseks ette nähtud toiduainetele

Ei ole nõutud.

Märkus: aja jooksul võidakse muuta asjaomaste dokumentide linke. Kõnealused muudatused tehakse avalikkusele kättesaadavaks ühenduse geneetiliselt muundatud toidu ja sööda registri ajakohastamisega.